b'\n_START_ARTICLE_\nJuodoji arbata\n_START_PARAGRAPH_\nJuodoji arbata yra arbatos r\xc5\xab\xc5\xa1is, kuri\xc4\x85 gaminant oksidacijos procesas yra ilgesnis u\xc5\xbe kitas r\xc5\xab\xc5\xa1is\xc2\xa0\xe2\x80\x93 \xc5\xbeali\xc4\x85j\xc4\x85, balt\xc4\x85j\xc4\x85 ir Ulong\xc4\x85. Visos \xc5\xa1ios r\xc5\xab\xc5\xa1ys gaminamos i\xc5\xa1 kininio arbatmed\xc5\xbeio kr\xc5\xabmo lap\xc5\xb3. Laikoma, kad juodoji arbata yra stipresn\xc4\x97 ir joje yra daugiau kofeino nei kit\xc5\xb3 r\xc5\xab\xc5\xa1i\xc5\xb3 arbatoje. Tradici\xc5\xa1kai naudojami du juodosios arbatos gamybos principai\xc2\xa0\xe2\x80\x93 i\xc5\xa1 smulki\xc5\xb3 ir i\xc5\xa1 stambi\xc5\xb3 lap\xc5\xb3._NEWLINE_Kin\xc5\xb3 kalbose juodosios arbatos pavadinimas rei\xc5\xa1kia \xe2\x80\x9eraudon\xc4\x85j\xc4\x85 arbat\xc4\x85\xe2\x80\x9c, pagal jau padarytos arbatos spalv\xc4\x85. Terminu juodoji arbata vadinami arbatos lapeliai._NEWLINE_\xc5\xbdalioji arbata savo skon\xc4\xaf i\xc5\xa1laiko iki met\xc5\xb3, o juodoji gali neprarasti savo skonio kelerius metus. B\xc5\xabtent d\xc4\x97l \xc5\xa1ios savyb\xc4\x97s juodoji arbata da\xc5\xbenai b\xc5\xabdavo naudojama mainuose. O XIX a. buvo naudojama kaip de facto valiuta Mongolijoje, Tibete ir Sibire. Skai\xc4\x8diuojama, kad apie 90\xc2\xa0% visos parduodamos arbatos vakar\xc5\xb3 pasaulyje sudaro juodosios arbatos pardavimas._NEWLINE_Grynoje juodojoje arbatoje yra nedidelis kiekis kalorij\xc5\xb3, riebal\xc5\xb3, natrio ir baltym\xc5\xb3. Kai kuri\xc5\xb3 r\xc5\xab\xc5\xa1i\xc5\xb3 juodojoje arbatoje yra ma\xc5\xbeiau nei 1 gramas angliavandeni\xc5\xb3. Visose kininio arbatmed\xc5\xbeio arbatose yra daug fenolio, kuris yra antioksidantas.'